b'\n_START_ARTICLE_\nAuksaspalvis retriveris\n_START_SECTION_\nKilm\xc4\x97s istorija\n_START_PARAGRAPH_\nManoma, kad auksaspalvi\xc5\xb3 retriveri\xc5\xb3 veisl\xc4\x97 buvo i\xc5\xa1vesta XIX a. pabaigoje, sukry\xc5\xbeminus \xc5\xa1viesius lygiaplaukius retriverius su jau i\xc5\xa1nykusiais vandens tvidspanieliais. Pirmieji auksaspalviai parodoje sudalyvavo 1908\xc2\xa0m.\n_START_SECTION_\nI\xc5\xa1vaizda\n_START_PARAGRAPH_\nKailio spalva gali b\xc5\xabti nuo kremin\xc4\x97s iki auksin\xc4\x97s, kuri su am\xc5\xbeiumi \xc5\xa1vies\xc4\x97ja. Kailis gali b\xc5\xabti lygus arba banguotas su tankia, neper\xc5\xa1lampama pavilne._NEWLINE_Vir\xc5\xa1ugalvis platus, nukarusios ausys vidutinio ilgumo, prasidedan\xc4\x8dios ma\xc5\xbedaug aki\xc5\xb3 auk\xc5\xa1tyje. \xc5\xa0unys pasi\xc5\xbeymi maloniai \xc5\xbevelgian\xc4\x8diomis tamsiomis akimis su tamsiais apvadais._NEWLINE_\xc5\xa0is \xc5\xa1uo buvo i\xc5\xa1vestas pa\xc5\xa1autiems vandens pauk\xc5\xa1\xc4\x8diams atne\xc5\xa1ti, tod\xc4\x97l jo nasrai \xc5\xa1veln\xc5\xabs, retai kada gryb\xc5\xa1teli ar \xc4\xafkanda._NEWLINE_Snukio gale\xc2\xa0\xe2\x80\x93 stambi juoda nosis. Tamsios l\xc5\xabpos atv\xc4\x97pusios. K\xc5\xabnas tvirtas, stiprus ir raumeningas. Priekin\xc4\x97s kojos su ve\xc5\xa1liomis plauk\xc5\xb3 nuokaromis, o itin raumeningas u\xc5\xbepakalines kojas dengia stora oda ir tankus kailis._NEWLINE_Auksaspalvi\xc5\xb3 retriveri\xc5\xb3 kailis su pavilne, tod\xc4\x97l j\xc4\xaf reikia da\xc5\xbenai \xc5\xa1ukuoti.\n_START_SECTION_\nCharakteris ir elgesys\n_START_PARAGRAPH_\nAuksaspalvis retriveris yra ramus, meilus, \xc5\xa1velnus, draugi\xc5\xa1kas, jautrus, budrus \xc5\xa1uo. Labai draugi\xc5\xa1ki su vaikais._NEWLINE_Lengvai dresuojamas. Kadangi auksaspalviai retriveriai buvo i\xc5\xa1vesti tarnauti \xc5\xbemon\xc4\x97ms, jam b\xc5\xabtinas protinis ir fizinis aktyvumas. \xc5\xa0iems \xc5\xa1unims patinka sportuoti, tai padeda i\xc5\xa1laikyti ger\xc4\x85 form\xc4\x85, vystyti raumenis, be to, jie labai m\xc4\x97gsta maudytis vandens telkiniuose. Tai protingi \xc5\xa1unys, kurie labai da\xc5\xbenai dresuojami akliesiems ir \xc5\xbemon\xc4\x97ms su negalia pri\xc5\xbei\xc5\xabr\xc4\x97ti.'